**YHTEISLAULUT VAPPUNA 2022**

***KANSAINVÄLINEN TYÖVÄENMARSSI (Pierre Degeyter/O.W.Kuusinen, Y.Sirola ja S. Wuolijoki) (sivu 14)***

1. **Työn orjat sorron yöstä nouskaa, maan ääriin kuuluu kutsumus.**

**Nyt ryskyin murtuu pakkovalta, tää on viime ponnistus.**

**Pohja vanhan järjestelmän horjuu, orjajoukko taistohon!**

**Alas lyökää koko vanha maailma ja valta teidän silloin on!**

**" Tää on viimeinen taisto, rintamaamme yhtykää,**

**niin huomispäivänä kansat on veljet keskenään! "**

1. **Työmiehet, kyntäjät ja kaikki työkansan joukko nälkäinen.**

**Maa meidän on ja olla täytyy, vaan ei laiskain lurjusten.**

**Nälkä meill' on aina vieraanamme, vaan kuin korpit haaskoiltaan**

**me kerran kaikki karkotamme, niin päivä pääsee paistamaan.**

**" Tää on viimeinen taisto … "**

***TAISTOJEN TIELLÄ (Hannes Konno/Knut Kangas) (sivu 24)***

**Eespäin, eespäin tiellä taistojen rinta rinnan astukaamme, siskot, veikot.**

**Soipi laulu meidän joukkojen, teitä taistoon kutsuen.**

**Eespäin, eespäin alta sorron yön kaikki puutteen raskaan alle ahdistetut.**

**Niille, niille soipi laulu tää, jotka huokaa alla työn.**

**Me käymme taisteloon puolesta ihmisoikeuden**

**ja kansan kärsineen me viemme onneen yhteiseen.**

**Jo kuivuu kyyneleet, soi suuret huomensävelet.**

**Kun hetki lyö, niin poistuu yö ja kunniassa on kansa ja työ.**

**Niin monta, niin monta on tielle uupunut,**

**niin monta, niin monta on taistoissa kaatunut.**

**Vaan lannistaa meitä ei mahti mainen saa.**

**Me rauhan lujan luomme, mi riidat karkoittaa.**

**Siis veljiksi tulkaa nyt kansat kaikkein maan,**

**niin onnemme tiellä käy ruusutkin kukkimaan.**

**Pois puute, pois kurjuus, pois kaikki silloin jää.**

**Siis onnen orpo kansa jo nosta pystyyn pää!**

***PARTISAANIVALSSI (Stanislav Magierski/Heimo Anttiroiko) (sivu 56)***

1. En voi jäädä vierellesi, yöhön rientää täytyy mun. Turhaan avaat uutimesi, usvaan tyystin piiloudun. Älä kysy minkä tähden, enää viipyä voi en. ”Öiseen metsän kätköön lähden luokse partisaanien**”.**
2. **Kuu on noussut, jostain kuulla nyt voi koiran haukunnan. Sinun ei vain pidä luulla, että toista rakastan. Ehkä yö tai päivä koittaa, jolloin saavun takaisin. ” Murhemielen onni voittaa, tervehdimme suudelmin”.**
3. **Jos en palaa, pellollani tou’on kylvää joku muu. Maa saa voimaa ruumiistani, vilja nousee tulentuu. Joskus peltomaalle kulje, hyväellen tähkäpään. ”Kätes hellään lämpöön sulje, siinä jatkan elämää”.**

***KÖYHÄLISTÖN MARSSI ( Saksalainen työväenlaulu/tuntematon) (sivu 18)***

**Ken maasta hyisen hallan loi pellot viljavat, ken nosti tehdasvallan ja linnat korkeat, ken riemut rikkahille luo, vaan kyynelmaljat itse juo?**

**Se joukko köyhälistön, työn raskaan raatajat, se joukko köyhälistön, työn raskaan raatajat.**

**Ken huomenesta varhain ain iltaan raataa saa, ken herkut laatii parhain ja vallat vaatettaa, ken muille onnen porras on, vaan itse koito, onneton?**

**Se joukko köyhälistön, työn raskaan raatajat, se joukko köyhälistön, työn raskaan raatajat.**

**Nyt voimat kaikki kootkaa, luo lipun punaisen ja vannokaamme voittaa kansalle vapauden. Siis sortovalta maahan vaan ja rauha koko maailmaan!**

**Nyt taisteluun siis joukot, työn raskaan raatajat, nyt taisteluun siis joukot, työn raskaan raatajat.**

***JOKAINEN IHMINEN ON LAULUN ARVOINEN (Veikko Lavi)***

**Ihmisiä on kuin muurahaisia, ne loputonta polkuansa taivaltaa.**

**On kaukaa katsottuna kaikki samanlaisia, niin ettei heitä toisistaan voi eroittaa.**

**Kurkistaa jos vois sielun syvyyteen, niin kahta samanlaista eipä ois.**

**Ken katsoo kauneuteen eikä hyvyyteen, häneltä monta ystävyyttä jääkin pois.**

**Jokainen ihminen on laulun arvoinen. Jokainen elämä on tärkeää.**

**Jokainen ihminen vain elää hetken sen, sen minkä kohtalo on hälle määräävä.**

**Jos sä olet saanut hyvän ystävän, tee kuni saituri mi aarteen piilottaa.**

**Ei kaupittele koskaan muille kalleintansa hän, pois hopeoistaan kaikki tahrat kiilloittaa.**

**Lämmitä siis kalleintasi, ystävää, kuin suuri aarre sulle suotu on.**

**Niin myöhäistä on hälle polttaa kynttilää, kun kerran hautakumpu umpeen luotu on.**

**”Jokainen ihminen on laulun arvoinen. Jokainen elämä on tärkeää.**

**Jokainen ihminen vain elää hetken sen, sen minkä kohtalo on hälle määräävä.”**

***MAAILMA ON KAUNIS JA HYVÄ ELÄÄ SILLE (Vexi Salmi)***

**Maailma on kaunis ja hyvä elää sille, jolla on aikaa ja tilaa unelmille  
Ja mielen vapaus, ja mielen vapaus**

**On vapautta kuunnella metsän huminoita, kun aamuinen aurinko kultaa kallioita  
Ja elää elämäänsä, ja elää elämäänsä.**

**On vapautta valvoa kesäisiä öitä ja katsella hiljaisen haavan värinöitä  
Ja elää elämäänsä, ja elää elämäänsä**

**Maailma on kaunis ja hyvä elää sille, jolla on aikaa ja tilaa unelmille  
Ja mielen vapaus, ja mielen vapaus**

**On vapautta istua iltaa yksinänsä ja tuntea tutkia omaa sisintänsä  
Ja elää elämäänsä, ja elää elämäänsä.**

**On vapautta vaistota viesti suuremmasta ja olla kuin kaikua aina jatkuvasta  
Ja elää elämäänsä, ja elää elämäänsä**

**Maailma on kaunis ja hyvä elää sille, jolla on aikaa ja tilaa unelmille  
Ja mielen vapaus, ja mielen vapaus**

***KÄYN AHON LAITAA (Juha Vainio)***

**Järjestelmä tarpeeksi on mua lypsänyt. Luulen, että aika alkaa olla kypsä nyt.  
Tulkaa viekää sitten vaikka tuhkat pesäsätä, mut' minä nautin kesästä.**

**”Käyn ahon laitaa Minä ilman paitaa. Ei estä kukaan kun matkaa teen.  
Vain suvituulen Minä kutsun kuulen. Se ottaa mukaan mun uudelleen.”**

**Viranomaiset saa mua turhaan etsiä. Vielä riittää sentään jonkin verran metsiä.  
Enkä välitä mä kuulla yhtään uutista. Sen raatikaisen tuutista.**

**”Käyn ahon laitaa…**

**Siellä missä käki vielä kehtaa kukkua, siellä sammalvuoteella on hyvä nukkua.  
Kahila ei laula, eikä höyry selosta. Mä nautin hiljaiselosta.**

**”Käyn ahon laitaa…**

**Elämä tää on vain sattumalta saatua, mutta stressin uhrina ois synti kaatua.  
Hetkeäkään heiluisi en täällä hengissä mä kiiltonahkakengissä.**

**”Käyn ahon laitaa…**

**Hiljaa vaeltaen tahdon sinne ehtiä missä ilmesty ei joutavia lehtiä.  
Hoitakaa te uskolliset hyvin sorvia. Jo näkyy hiirenkorvia.**

**”Käyn ahon laitaa…**

***TYÖVÄENMARSSI (Oskari Merikanto/Tuokko) (sivu 28)***

**Käy eespäin väki voimakas! Äl' orjajoukko halpa. Täst' alkain ole, tarmollas sä särje tieltäs salpa.**

**" Mink' kuntos keksii kirves lyö. Se olkoon vapauden työ. Jonk' eestä poistuu sorron yö, jonk' eestä poistuu sorron yö!"**

**Työ kättemme se hengenkin on ylevätä työtä. Työ tehty kourin jäntevin. Voi poistaa hengen yötä.**

**" Tok' kunnian ei halu vaan, saa meitä työhön toimintaan. Mutt' myöskin onni synnyinmaan, mutt' myöskin onni synnyinmaan! ”**

\*\*\*\*\*\*\*\*\*\*\*\*\*\*\*\*\*\*\*

**Kiitos, hyvää Vappua!**

[**www.tyovaenmieskuoro.fi**](http://www.tyovaenmieskuoro.fi)[**www.hkpo.fi**](http://www.hkpo.fi)